Dosta je bilo
<s>Dosta je bilo (Dosta je bilo – Restart) je političko udruženje osnovano 27. januara 2014. u Srbiji.</s><s>Udruženje je okupljeno oko bivšeg ministra privrede u Vladi Republike Srbije, Saše Radulovića, i njegovih saradnika iz ministarstva.</s>

<s>Osnivanje udruženja</s>

<s>Nakon izlaska iz Vlade, Saša Radulović osniva udruženje „Dosta je bilo – Restart“ i najavljuje da će udruženje kandidovati listu za parlamentarne izbore, raspisane neposredno po njegovoj ostavci.</s><s>Okosnicu udruženja čine Saša Radulović, i njegovi saradnici iz ministarstva, Dušan Pavlović, profesor FPN-a i ekonomista Aleksandar Stevanović.</s>

<s>Parlamentarni izbori 2014 
Izborna lista „Dosta je bilo – Saša Radulović“ uspela je da sakupi 10.000 potpisa neophodnih za kandidaturu, ali na izborima ne uspeva da pređe cenzus od 5%, osvojivši 74.973 glasa ili 2,09% od ukupnog broja izašlih glasača.</s><s>Lista je imala mnogo više uspeha u urbanim sredinama (Beograd 3.84%, Novi Sad 5.33%, Niš 3,26%) nego u ruralnim, što su iz udruženja objašnjavali pritiskom vlasti na medijima sa nacionalnom frekvencijom, koji su najkorišćenije credstvo informisanja u ruralnim krajevima.</s>

<s>Parlamentarni izbori 2016
Na vanrednim parlamentarnim izborima 2016. godine, Dosta je bilo je osvojio 227.626 glasova, što predstavlja 6,1% glasova, odn.</s><s>16 mesta u Skupštini Srbije.</s><s>Sa 16 poslanika, DJB je četvrta najjača parlamentarna stranka, iza SNS-a, SPS-a i SRS-a.</s>

<s>DJB je takođe ušao u skupštinu Vojvodine (5,54%), te u preko dvadeset opštinskih skupština, među kojima su skoro sve centralne beogradske opštine, te opštine u Nišu i Novom Sadu, Zrenjaninu, Vršcu, itd.</s><s>Najbolji rezultat DJB je postigao u teritoriji Beograda, gde je osvojio 11,5%, odn. na opštini Savski venac, gde je osvojio preko 18% glasova.)</s>

<s>Akcije 
Udruženje ostaje aktivno nakon izbora učestvujući u kampanjama protiv delovanja vlasti koje smatraju štetnim.</s><s>Udruženje je pokrenulo akcije:
 „Ne damo penzije parazitima“ – protiv smanjenja plata i penzija u javnom sektoru koje smatraju protivustavnim.</s><s>„Ne damo zemlju ispod žita“ – protiv prodaje obradivih površina u Bačkoj arapskom investitoru za koju smatraju da je štetna po državu i domaće poljoprivrednike.</s><s>„Кoliko nas koštaju tajni ugovori?“ – protiv netransparentnog potpisivanja ugovora i vršenja javnih poslova uopšte.</s><s>„Poslednji voz.</s><s>Tvoja zemlja ili njihova država“ - protiv prodaje Telekoma strateškom investitoru.</s><s>Protiv davanja državnog poljoprivrednog zemljišta u Vojvodini krupnom kapitalu, protiv prodaje infrastrukture i prirodnih resursa, protiv Zakona o pretvaranju prava korišćenja u pravo svojine na građevinskom zemljištu uz naknadu (udruženje veruje da član 6. ovog Zakona omogućuje tajkunima da pravo korišćenja zemljišta pretvore u pravo svojine bez naknade.)</s>

<s>Program 
Udruženje odbija da se politički svrsta na levicu ili desnicu, smatrajući tu podelu prevaziđenom.</s><s>Umesto toga ono vidi da se današnja politička podela svodi na pristojne i privilegovane ljude.</s><s>Udruženje se zalaže za slobodnu tržišnu ekonomiju oslobođenu od suvišnih fiskalnih nameta i regulacija i jaku socijalno odgovornu državu koja omogućava socijalno i zdravstveno osiguranje za sve građane.</s><s>Udruženje se zalaže za:
 Transparentnost – javno vršenje javnih delatnosti.</s><s>Objavljivanje svih ugovora koje potpisuje država i državna preduzeća.</s><s>Budžeti svake javne ustanove da budu dostupni svakom građaninu 24 časa dnevno.</s><s>Objavljivanje pravnih i fizičkih lica koja su dobila novac za svaku budžetsku stavku, kao i ugovori na osnovu kojih su dobili novac.</s><s>Javni konkursi za sve državne agencije, sva državna preduzeća i ustanove.</s><s>Sa javnim planovima rada.</s><s>Sa javnim izveštavanjem.</s><s>Slobodne medije
 Univerzalnu socijalnu zaštitu – pomoć samo onima kojima je zaista potrebna.</s><s>Univerzalnu zdravstvenu zaštitu – zaštita iz budžeta plaćena za sve kao što predviđa Ustav.</s><s>Ukidanje overe zdravstvenih knjižica.</s><s>Privatne i državne zdravstvene ustanove pružaju svoje usluge u okviru istog sistema zdravstvenog osiguranja.</s><s>Zagarantovane socijalne penzije – za sve građane koji navrše 65 godina nezavisno od toga da li su bili u radnom odnosu.</s><s>Penzije u visini socijalne pomoći.</s><s>Pored socijalne komponente uvesti i ekonomske penzije za one koji odvajaju od plate (u državne i privatne fondove).</s><s>Manji nameti na rad i progresivno oporezivanje – smanjenje sive ekonomije kroz smanjenje nameta na rad.</s><s>Porezi koji guše privrednu aktivnost treba da se smanje ili ukinu.</s><s>Male poreske stope za one koji zarađuju malo, veće za one koji zarađuju više.</s><s>Regulatorna reforma – smanjenje birokratije.</s><s>Smanjenje procedura i nepotrebnih propisa.</s><s>Administracija mora da komunicira među sobom i bude zasnovana na elektronskoj upravi.</s><s>Smanjenje javne potrošnje – trošenje samo onog što se zaradi.</s><s>Obustava zaduživanja.</s><s>Ukidanje subvencija.</s><s>Otpuštanje viška radnika u javnom sektoru zaposlenih preko političkih stranaka na nepotrebna administrativna mesta.</s><s>Uvođenje reda u javna preduzeća – popis imovine, procena obaveza, isplata zaostalih plata u nivou minimalne zarade sa konvertovanjem preostalog dela u vlasnički udeo.</s><s>Sistematizacija radnik mesta, uvođenje kriterijuma za zapošljavanje i kriterijuma za merenje učinka rada.</s><s>Svako preduzeće da napravi poslovni plan za koji dobija obrtna stredstva, nakon čega prestaje da bude finansirano iz budžeta.</s><s>Promena izbornog sistema – direktni izbori za gradonačelnike i predsednike oština, poslanike i odbornike.</s><s>Кombinacija većinskog i proporcionalnog sistema za izbor poslanika uz smanjenje njihovog broja.</s><s>Decentralizacija – uvođenje okruga sa jakim gradskim centrom ka kome gravitiraju sve opštine.</s><s>Vraćanje imovine lokalnim zajednicama.</s><s>Glavni lokalni izbori na nivou okruga.</s><s>Okruzi treba da dobiju i značajne izvorne poreske prihode za samostalno vođenje ekonomske politike.</s>

<s>Program DJB bi se verovatno najbolje mogao sažeti terminom socijalni liberalizam, koji podrazumeva tržišnu privredu i jaku socijalnu politiku koju vodi država.</s>

<s>Istaknuti članovi 
 Saša Radulović
 Dušan Pavlović
 Aleksandar Stevanović</s>

<s>Bivši članovi 
 Predrag J. Marković — (jul 2014. – septembar 2015.), član Saveta/kluba za kulturu 2014–2015</s>

<s>Vidi još 
 Spisak levičarskih partija u Srbiji</s>

<s>Reference</s>

<s>Spoljašnje veze 
 Zvanična prezentacija
 Fejsbuk
 Tviter
 Jutjub
 Gugl+</s>

<s>Političke partije u Srbiji</s>

